b'\n_START_ARTICLE_\nVaba (film)\n_START_SECTION_\nVsebina\n_START_PARAGRAPH_\nFilm se za\xc4\x8dne, ko se prekrokan re\xc5\xa1evalec iz vode Josh\xc2\xa0(Xavier Samuel) zbudi s prijateljem in bodo\xc4\x8dim re\xc5\xa1evalcem Roryem (Richard Brancatisano). Rory pove Joshu, da se ne bi smel zaro\xc4\x8diti z njegovo sestro Tino (Sharni Vinson). Josh obi\xc5\xa1\xc4\x8de Tino, s katero razpravlja o selitvi v Singapur. Rory se medtem odpravi postaviti bojo na morju, vendar se pojavi morski pes in ga ubije. Josh opazi nevarnost in se odpravi na pomo\xc4\x8d z jet skijem, vendar je prepozen. Rorya po\xc5\xbere morski pes in Josh mu ne more ve\xc4\x8d pomagati._NEWLINE_Leto kasneje Josh dela v veleblagovnici. Med zlaganjem polic z Naomi (Alice Parkinson), opazi Tino, ki se je s svojim najbolj\xc5\xa1im prijateljem Stevenom (Qi Yuwu) vrne iz Singapurja. Medtem se najstnika Kyle (Lincoln Lewis) in Heather (Cariba Heine), dobita v avtu v parkirni hi\xc5\xa1i, da bi se me\xc4\x8dkala, vendar jima to prepre\xc4\x8duje Heatherin pes Bully. V veleblagovnici mlado dekle Jamie (Phoebe Tonkin), ukrade nekaj re\xc4\x8di in tam obi\xc5\xa1\xc4\x8de svojega fanta in varnostnika Ryana\xc2\xa0(Alex Russell), ki prav tako dela v trgovini. Direktor trgovine Jessup (Adrian Pang) jo ujame, odpusti Ryana in pokli\xc4\x8de policijo. Policist Todd, ki prispe se izka\xc5\xbee, da je Jamiein o\xc4\x8de. Potem Jessupu s pi\xc5\xa1tolo grozi ropar, Doyle. Stvari gredo narobe in Doylejev partner pride in ustreli pomo\xc4\x8dnico direktorja Julie (Rhiannon Dannielle Pettett)._NEWLINE_Nato udari cunami, ki opusto\xc5\xa1i mesto in poplavi veleblagovnico. Doylejev partner umre, ostali pre\xc5\xbeiveli pa so po\xc5\xa1kodovani. Ko posku\xc5\xa1ajo najti izhod, potegne varnostnika nekaj pod vodo. Kmalu postane jasno, da je cunami v trgovino prinesel velikega belega morskega psa. Opazijo tudi, strgano \xc5\xbeico, ki jih lahko zaradi poplavljene vode vse ubije. Steven se javi, da bo izklopil elektriko, zato mu ostali naredijo oklep iz nakupovalnih vozi\xc4\x8dkov, ki bi ga varovali pred morskim psom. Steven uspe, vendar izgubi cevko za dihanje in utone. Ostali pozabijo na stare zamere in za\xc4\x8dnejo sodelovati. Skupaj poskusijo Jessupa spraviti v ventilacijski ja\xc5\xa1ek, da bi lahko \xc5\xa1la po pomo\xc4\x8d. Vendar Jessup pade ven in morski pes ga po\xc5\xbere._NEWLINE_Medtem so v gara\xc5\xbeni hi\xc5\xa1i Kyle, Heather, in Ryan odrezani od ostalih. Ryan pomaga paru pobegniti iz avtomobila, vendar se v tem trenutku pojavi morski pes. Takrat Kyle v vodo vr\xc5\xbee psa Bullya, da lahko ostali pobegnejo. Ryan in Heather se re\xc5\xa1ita, vendar morski pes po\xc5\xbere Kyla._NEWLINE_V veleblagovnici se pre\xc5\xbeiveli odlo\xc4\x8dijo ujeti morskega psa in odplavati na varno. Jamie odplava v mesnico in se vrne s kljuko in mesom, ki ga \xc5\xbeelijo uporabiti za vabo morskega psa. Na\xc4\x8drt je neuspe\xc5\xa1en in eden izmed pre\xc5\xbeivelih Kirby (Dan Wyllie), na kljuko z majico natakne Naomi in jo uporabi za vabo. Izka\xc5\xbee se, da je Kriby Doylejev pomo\xc4\x8dnik, ki je zamenjal masko in obla\xc4\x8dila, da ostali ne bi prepoznali morilca. Doyle zabode Kirbya s harpuno in ga s kljuko vr\xc5\xbee v vodo. Naomi potegnejo iz vode, medtem ko morski pes po\xc5\xbere Kirbya in se ujame v past. Josh se opravi\xc4\x8di Tini, ker se po\xc4\x8duti krivega za smrt njenega brata, in Tina ga poljubi._NEWLINE_V gara\xc5\xbeni hi\xc5\xa1i, se Bully vrne \xc5\xbeiv. Ko ga Heather opazi prepri\xc4\x8da Ryana, da za\xc4\x8dne tol\xc4\x8di po pipah, da bi ga tako priklical k njima. Toda tam se nahaja \xc5\xa1e en morski pes. Josh in Jamie najdeta avto njenega o\xc4\x8deta, v katerem sta pi\xc5\xa1tola in elektro\xc5\xa1oker. Josh ubije morskega psa s pi\xc5\xa1tolo in vsi \xc5\xa1tirje se vrnejo v veleblagovnico. Pre\xc5\xbeiveli se \xc5\xa1e enkrat znebijo z morskega psa in zapustijo veleblagovnico. Zunaj najdejo uni\xc4\x8deno mesto in Tina vpra\xc5\xa1a Josha kaj bodo zdaj storili. Nato poka\xc5\xbee galeba, ki leti zelo nizko, ko naenkrat ven sko\xc4\x8di morski pes in ga po\xc5\xbere.'